‘เอเปก’ให้คำมั่นไม่กีดกันการค้า
ที่ประชุมเอเปกระบุปัญหายุโรปยังเป็นปัจจัยเสี่ยง ให้คำมั่นไม่กีดกันการค้า เดินหน้าบริโภคภายในเพิ่ม
8 ก.ย. 2555

ที่ประชุมเอเปกระบุปัญหายุโรปยังเป็นปัจจัยเสี่ยง ให้คำมั่นไม่กีดกันการค้า เดินหน้าบริโภคภายในเพิ่ม
ที่ประชุมสุดยอดกลุ่มความร่วมมือทางเศรษฐกิจเอเชียแปซิฟิก (เอเปก) 21 ประเทศ เตรียมออกแถลงการณ์ร่วมแสดงความกังวลถึงวิกฤตการณ์หนี้ยูโรโซน พร้อมให้คำมั่นจะต่อสู้กับกระแสกีดกันทางการค้าที่เพิ่มขึ้น ระหว่างการประชุมสุดยอดผู้นำเอเปกที่รัสเซีย
“ปัญหาหนี้สาธารณะและการขาดดุลงบประมาณในบางประเทศพัฒนาแล้ว กำลังสร้างแรงกดดันอย่างหนักต่อการฟื้นตัวของเศรษฐกิจทั่วโลก สถานการณ์ในยุโรปกำลังฉุดการเติบโตของเอเชียแปซิฟิกลง ซึ่งบรรดาผู้นำจะร่วมมือกันเพื่อหนุนการเติบโตทางเศรษฐกิจและเสริมสร้างเสถียรภาพทางการเงิน รวมถึงฟื้นความเชื่อมั่นให้กลับมาด้วย” เอเอฟพีรายงานอ้างร่างแถลงการณ์ร่วม 
ขณะเดียวกันเป็นที่คาดว่าผู้นำเอเปกยังพร้อมสนับสนุนให้เกิดแรงบริโภคภายในประเทศให้มากขึ้นด้วย ท่ามกลางการส่งออกที่ลดลง รวมทั้งอาจตัดลดหนี้สาธารณะและดำเนินมาตรการปฏิรูปทางโครงสร้าง และที่ประชุมยังเตรียมให้คำมั่นเรื่องการไม่เข้าแทรกแซงอัตราแลกเปลี่ยนอีกด้วย m